《和外送归里叠韵六首原韵 其五》
宋代·张淑芳

来不偕行又自归，儿曹但向妾身依。还思远宦相随愿，应忆中宵对泣饥。

欲别思怀重指誓，临歧密约更防违。那知无限谈心处，话到离情语转稀。

作者简介：张淑芳，南宋末期人。西湖樵家女也。宋理宗选宫嫔时，以色美，为贾似道所匿，宠之专房。淑芳知贾必败，预营别业於五云山下九溪坞。贾南迁日，削发为尼，人罕知者。张善小词，今存词三首，收录于《古今词话。词话》卷上。